Predložak za izradu silabusa temeljenog na univerzalnom dizajnu za učenje

Predložak uključuje nekoliko glavnih elemenata silabusa (nastavnog plana) i odgovarajućih načina primjene univerzalnog dizajna za učenje (UDL). Prvi stupac prikazuje elemente silabusa, drugi stupac upute za primjenu UDL-a, a treći stupac primjere. 
Osim silabusa trebalo bi razmotriti uključivanje zasebnog vodiča za učenje za svaki tjedan ili cjelinu. Taj bi vodič ocrtavao specifične ciljeve učenja za taj tjedan i opisivao kako se oni odnose na zadatke, specifične rokove i detaljan kalendar. 

	Elementi silabusa
	Primjena UDL-a
	Primjer

	Informacije o kolegiju/predmetu 

Informacije o nositelju i suradnicima na kolegiju
	Angažirajte studente tako što ćete uvod učiniti osobnim. Uključite fotografiju i video kako biste predstavili sebe, kolegij/predmet i svoja očekivanja Dodajte nekoliko opcija za komunikaciju uključujući i društvene mreže kojima se možda profesionalno koristite.
	Fotografija nastavnika i suradnika
Podatci za kontakt
...
Videoprikaz uputa o kolegiju 

	Očekivanja i odgovornosti studenata

	Detaljno objasnite očekivanja od studenata na početku kolegija/predmeta i često tijekom različitih faza kolegija/predmeta.
U svoj uvodni sat (uvodni videozapis) uključite pregled svojih očekivanja i njihove odgovornosti.

	Redovito prisustvo na nastavi
Očekuje se redovita prisutnost na nastavi. Studenti trebaju doći na vrijeme i biti aktivni tijekom nastave. 
Biti prisutan znači biti aktivan student: bilježenje, rješavanje zadataka, zapisivanje i postavljanje pitanja. Tijekom nastave treba biti aktivno uključen i povezivati sadržaj. Cilj je nastavnika pomoći u razumijevanju i povezivanju sadržaja.

Korištenje svih materijala za kolegij/predmet

Komunikacija
Korištenje termina za konzultacije, e-poštu, društvene mreže za komunikaciju s kolegama i nastavnikom. 
Studenti se trebaju obratiti za pomoć nastavniku prilikom rješavanja problema ili za organizaciju rada na kolegiju/predmetu. 

	Studentski resursi i prilagodbe
	Iz perspektive UDL-a razmislite o tome da informacije o sustavima podrške, uključujući pristupačnost, stavite na početak svojeg silabusa. 
Time se osigurava da studenti vide dostupnu podršku. Pošaljite studentima poruku da želite da budu uspješni.
	Podatci o lokaciji kabineta nastavnika
Podatak o vremenu konzultacija 

Prilagodbe 
Studente s dokumentiranim poteškoćama može se uputiti da se jave koordinatoru za studente s invaliditetom na visokom učilištu i Uredu za podršku studentima s poteškoćama.

Studenti koji imaju potrebu za prilagodbama trebaju se javiti nastavniku na početku kolegija/predmeta.

Studenti bez dokumentiranih teškoća kojima bi mogle trebati specifične prilagodbe trebaju kontaktirati nastavnika kako bi dogovorili sastanak za razgovor o specifičnim potrebama.

Prilagodbe mogu uključivati: 
· pristupačan tekstualni sadržaj  
· pristupačne prezentacije
· dijeljenje materijala prije početka nastave
· prilagodbu okruženja
· vremensku prilagodbu
· prilagodbu u procesu vrednovanja.

	Cilj/evi kolegija
	Istaknite cilj/eve kolegija/predmeta i uključite napomenu predavača/nastavnika o tome zašto je materijal kolegija/predmeta relevantan za studente.
	Cilj/ciljevi kolegija su...
Materijal u ovom silabusu važan je kako bi se osigurao uspjeh studenata u ovom kolegiju/predmetu.

	Ishodi učenja
	Navedite u svojem silabusu da će ishodi učenja biti izravno povezani sa zadatcima svaki tjedan kako bi se povećalo razumijevanje svrhe. To se može dodatno razraditi na mrežnoj stranici kolegija/predmeta.

Razdijelite ishode učenja po temama kako biste pomogli studentima da vide strukturu materijala kolegija/predmeta. Možete uključiti i grafički organizator koji prikazuje kako se ishodi učenja međusobno odnose.

Uključite ishod učenja koji traži od studenata da prepoznaju značajke UDL-a unutar kolegija/predmeta kako bi se povećala svijest o vlastitim preferencijama učenja.
	Sljedeći ishodi učenja bit će izravno povezani sa zadacima na tjednoj bazi kako bi se povećalo razumijevanje svrhe i  namjere zadataka.

	Materijali za kolegij/predmet
	Uključite raznolike materijale, osim tiskanog teksta, kako biste povećali mogućnosti prezentacije i poboljšali angažman. Pozovite studente da doprinesu prikupljanju materijala kako bi se povećalo njihovo sudjelovanje u kolegiju/predmetu. Budite sigurni da su svi materijali uključeni u kolegij/predmet pristupačni svim studentima, uključujući poveznice na vanjske resurse i alate.

Primjeri materijala:
· pristupačne slajd prezentacije
· pristupačni PDF-ovi 
· YouTube videozapisi 
· mrežne stranice. 
	Dostupni su raznovrsni materijali za kolegij/predmet, a svaki je osmišljen kako bi ispunio ishode učenja:

Udžbenik – referenca
Ako je potrebna pristupačna verzija ovog materijala, javiti se nastavniku ili koordinatou za studente s invaliditetom.

Mrežna stranica kolegija/predmeta
Svi studenti moraju se prijaviti na mrežnu stranicu kolegija/predmeta nekoliko puta tjedno. Tu će moći sudjelovati u online raspravama s kolegama, predati zadatke te pregledati svoje ocjene i napredak.

Pristupačni PDF-ovi
Zbirka materijala i vodiča za učenje povezanih sa sadržajem kolegija/predmeta.

Slajd prezentacije
Pristupačne slajd prezentacije objavljene su na mrežnoj stranici kolegija/predmeta i koristit će se za isticanje ključnih lekcija u tjednu.

Multimedijski resursi
Na mrežnoj stranici kolegija/predmeta nalazi se zbirka YouTube videozapisa, videozapisa koje je izradio predavač/nastavnik, audiosnimke intervjua s ljudima iz struke i drugi povezani materijali.

Povezane mrežne stranice
Zbirka mrežnih stranica prikazuje primjene ....

Studentski doprinosi
Studenti mogu predavaču/nastavniku poslati blogove, URL-ove mrežnih stranica, knjige, videozapise itd. koji bi mogli biti korisni u kolegiju/predmetu i kolegama.

	Zadatci i vrednovanje
	Ponudite zadatke i vrednovanje koji pružaju mogućnost izbora fizičkog djelovanja, izražavanja i komunikacije te izvršnih funkcija.

Prilikom planiranja zadataka i ocjenjivanja razmotrite moguće prepreke.


	Zadatci
Zadatci uključuju tjedne domaće zadaće i aktivnosti u predavaonici uključujući rad u malim grupama. Pojedinosti o zadatcima bit će dostune  na tjednoj bazi.

Vrednovanje
Kvizovi s otvorenim knjigama bit će održani četiri puta tijekom semestra i činit će 25 % ukupne ocjene.

Bit će zadana tri projekta rješavanja problema. Studenti će moći snimiti svoj videozapis ili napisati pisani rad s rješenjem i objašnjenjem svojeg načina rješavanja problema. To će činiti 25% ocjene.

Kolokvij/i i završni ispit bit će dvosatni testovi. Oni će činiti 50 % ocjene.

	Termini i raspored

	Pouzdane rutine i očekivanja unutar kolegija/predmeta pomažu studentima u planiranju i određivanju prioriteta. Uspostavite raspored koji eksplicitno navodi dokad zadatci moraju biti predani, kad će se provesti pojedini oblik vrednovanja i kad studenti mogu očekivati da će dobiti povratne informacije (feedback).

Silabus je možda najbolje mjesto za obraćanje općoj rutini i pokrivanje svih dodatnih komunikacija kao što su tjedne teme sadržaja, materijal koji treba obraditi i način povezivanja zadataka s ishodima učenja kolegija/predmeta.
	Raspored nastave i obaveze

	Datum
	Termin nastave
	Obveze

	
	
	Zadatak za domaću zadaću

	
	
	Predaja domaće zadaće
Zadatak u nastavi (predaje se do kraja sata)

	
	
	Povratna informacija o predanoj domaćoj zadaći



Kvizovi – datumi
Rokovi za projekte – datumi
Kolokvij/i – datumi
Završni ispit – datum

Obveze
Pojedinosti o svakom tjednu uključujući datume kad će se obrađivati određeni sadržaj kolegija/predmeta i kako će se taj sadržaj povezati s ishodima učenja kolegija/predmeta, trebaju se nalaziti u silabusu za svaki tjedan i objaviti na mrežnoj stranici kolegija/predmeta. 




